พอดีว่าช่วยแฟนเเล้วน้ำหล่อลื่นเปื้อนมือได้ล้างน้ำเปล่าออกแล้วละมาช่วยตัวเองจะท้องมั้ยคะเป็นช่วยไข่ตกด้วยค่ะ ไม่ได้กินยาคุมฉุกเฉินด้วย😭
สวัสดีค่ะ หากน้ำหล่อลื่นเปื้อนมือ หรือแม้ว่าเป็นน้ำอสุจิที่เปื้อนมือ แต่หากได้ล้างออกด้วยน้ำเปล่าแล้ว อสุจิที่อาจติดอยู่ที่นิ้วก็จะชะถูกชะล้างออกไปแล้วค่ะ หรือหากมีอสุจิหลงเหลืออยู่ ก็น้อยมากๆ ซึ่งเมื่อใช้นิ้วมือดังกล่าวสอดใส่เข้าสู่ช่องคลอด ก็ไม่ได้ทำให้เกิดการตั้งครรภ์ได้ค่ะ ดังนั้น ก็ไม่จำเป็นต้องทานยาคุมฉุกเฉินไปค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงต่าง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรใช้ยาคุมฉุกเฉินโดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ